Source: http://www.kgk.sk/o_nas/poistenie_agak/vpp_pre_poistenie_zodpovednosti_agak/
Timestamp: 2013-05-22 00:42:11+00:00

Document:
Komora geodetov a kartografov: VPP pre poistenie zodpovednosti AGaK
Úvod O nás Komora geodetov a kartografovDokumenty KGKPoistenie AGaKEtický kódexŠtruktúra komoryČestní členovia Členovia Podujatia European Space ExpoSeminár iNGsInfoDeňŠkolenie o novej úprave spravovania SGI XIX. medzinárodné slovensko-poľsko-české geodetické dniUrčovanie priestorovej polohy bodov a objektov s využitím služieb permanentných sietí GNSSZavedenie európskych noriem do sústavy STNInžiniersko priemyselná geodézia 2013Implementácia JTSK03 do KNVšeobecný plán odborných podujatí v roku 2013SSGK Bulletin 201220112010Infoblok Prihláška do KGKKvalifikačné skúšky z IGRegionálne stretnutiaVzdelávanie AGaKInformačné listy partnerským organizáciámOchranná známkaPrávna pomocCeny GaK prácZákony, vyhlášky a iné ÚGKK SREurópsky inžinierGaKOArchív pôvodnej webovej stránkyAktuality European Space Expo - BratislavaSemináre iNGsInfoDeňUsmernenie ÚGKK SR č. 13/2013 - značkový kľúčŠkolenia o novej úprave spravovania SGIUsmernenia ÚGKK SR 9 - 12/2013 Novela vyhlášky 461/2009Vyhláška č. 87/2013, ktorou sa mení a dopĺňa Katastrálny zákonZákon 57/2013 a vyhláška 59/2013 o ochrane a využívaní poľnohospodárskej pôdyUznesenie z VZ KGK 2013 a informácia k platbe členského príspevkuKurz Určovanie priestorovej polohy bodov a objektov s využitím GNSSAnalýza spravovania SGI KNKalkulácia hodinovej sadzby GaKZrušenie odborného semináru Zavedenie európskych noriem do sústavy STNOdborný seminár v Trenčíne - prezentácie, názoryZriadenie Rezortnej transformačnej službyKonferencia Inžiniersko-priemyselná geodézia 2013Aktivity KGK Fórum Download Kontakt VPP pre poistenie zodpovednosti AGaK
O nás » Poistenie AGaK » VPP pre poistenie zodpovednosti AGaK » VŠEOBECNÉ POISTNÉ PODMIENKY PRE POISTENIE ZODPOVEDNOSTI ZA ŠKODU SPÔSOBENÚ PRI VÝKONE ČINNOSTI AUTORIZOVANÝCH GEODETOV A KARTOGRAFOV
Pre poistenie zodpovednosti za škodu spôsobenú pri výkone činnosti autorizovaných geodetov a kartografov (ďalej len „poistenie“), ktoré dojednáva Wüstenrot poisťovňa, a.s., IČO: 31 383 408 (ďalej len „poisťovňa“), platí uzavretá poistná zmluva, ustanovenia týchto Všeobecných poistných podmienok pre poistenie zodpovednosti za škodu spôsobenú pri výkone činnosti autorizovaných geodetov a kartografov (ďalej len „VPP-GaK“) a príslušné ustanovenia Občianskeho zákonníka.
1. Predmetom poistenia je zodpovednosť za škodu spôsobenú poisteným pri výkone odborných činností definovaných v čl. 14, ods. 10. 2. Poistenie sa vzťahuje aj na škodu spôsobenú osobami, ktoré pre poisteného vykonali odborné činnosti v pracovnom pomere v jeho mene za podmienky, že tieto činnosti boli vykonané v rozsahu odbornej spôsobilosti poisteného a poistený ich písomne schválil.
3. Poisťovňa sa zároveň zaväzuje nahradiť za poisteného v súvislosti s poistnou udalosťou náklady a trovy:
a) obhajoby poisteného v prípravnom konaní a pred súdom v trestnom konaní vedenom proti poistenému v súvislosti s poistnou udalosťou,
b) zastupovania poisteného v občianskom súdnom konaní o náhrade škody, ak bolo takéto konanie potrebné na zistenie zodpovednosti poisteného alebo výšky plnenia,
c) mimosúdneho prerokovania nároku na náhradu škody poškodeného s poisteným.
Trovy právneho zastúpenia poisteného podľa ods. 3 tohto článku poisťovňa nahradí len do výšky zodpovedajúcej tarifnej odmene advokáta vychádzajúcej z vyhlášky č. 655/2004 Z. z. o odmenách a náhradách advokátov. Poistený si musí vyžiadať súhlas poisťovne s voľbou právneho zástupcu vo všetkých prípadoch podľa tohto odseku. V prípade, že poisťovňa výber právneho zástupcu neodsúhlasí a poistený ju vyzve na určenie právneho zástupcu, je povinná bezodkladne poistenému zástupcu určiť, pričom ohľadne nákladov spojených s právnym zastupovaním platí čl. 7 ods. 2 písm. i) týchto VPP-GaK. Na poisťovňu prechádza tiež právo poisteného na úhradu tých trov konania o náhrade škody, ktoré boli poistenému priznané proti odporcovi, pokiaľ ich poisťovňa na základe tejto zmluvy v prospech poisteného zaplatila. 4. Poistenie zodpovednosti sa nevzťahuje na škodu, ktorá bola spôsobená poistenému.
Poistná udalosť je oprávnený a preukázaný nárok poškodeného voči poistenému na náhradu škody ktorá nastala v dôsledku porušenia povinností pri výkone odborných činností uvedených v článku 1 týchto VPP-GaK, za ktorú poistený zodpovedá a:
a) ktorý nie je uvedený vo výlukách z poistenia, a
b) ktorý bol prvýkrát písomne uplatnený voči poistenému počas trvania poistenia, a
c) príčina škody a škoda nastali počas trvania poistenia. Článok 3
Miestna platnosť poistenia zodpovednosti
Poistenie zodpovednosti sa vzťahuje na poistné udalosti vzniknuté na území členských štátov Európskej únie, pri ktorých príčina škody i škoda nastali na území členských štátov Európskej únie.
Výluky z poistenia zodpovednosti
1. Poistenie zodpovednosti sa nevzťahuje na zodpovednosť za škodu:
a) spôsobenú úmyselne alebo z hrubej nedbanlivosti, b) prevzatú nad rámec ustanovený všeobecne záväznými právnymi predpismi, c) v rozsahu, v akom vznikol nárok na plnenie zo zákonného poistenia alebo iných povinných zmluvných poistení, d) spôsobenú výkonom odborných činností, na ktoré nemá poistený alebo niektorý zo zamestnancov, spoločníkov alebo konateľov poistenej právnickej osoby oprávnenie v zmysle príslušných právnych predpisov,
e) spôsobenú v období pozastavenia výkonu činnosti poisteného alebo po vyčiarknutí poisteného zo zoznamu autorizovaných geodetov a kartografov Komorou geodetov a kartografov (ďalej len „komora“),
f) spôsobenú poisteným pod vplyvom alkoholu, omamných alebo psychotropných látok,
g) spôsobenú azbestom alebo materiálom obsahujúcim azbest, priamo alebo nepriamo vyplývajúcu alebo vznikajúcu, zväčšenú alebo zhoršenú v dôsledku pôsobenia sily v ľubovoľnej forme či množstve,
h) spôsobenú pôsobením magnetických alebo elektromagnetických polí,
i) spôsobenú sadaním pôdy, zosúvaním pôdy, priemyselným odstrelom, eróziou, podkopaním, pôsobením teploty, plynov, pary, vlhkosti, popola, dymu, žiarenia každého druhu, odpadov všetkého druhu,
j) priamo alebo nepriamo zapríčinenú, vyplývajúcu alebo vzniknutú v spojitosti s jadrovou energiou alebo radioaktivitou akéhokoľvek druhu,
k) ktorá sa prejavuje genetickými zmenami organizmov,
l) spôsobenú žiarením všetkého druhu, používaním alebo výrobou zápalných a výbušných látok, plynov, formaldehydu, azbestu, toxických, karcinogénnych látok a pod.,
m) spôsobenú používaním prístrojov a nástrojov, ktoré nezodpovedajú stavu vedy a techniky v čase ich použitia alebo ktoré nie sú riadne udržiavané,
n) spôsobenú porušením povinnosti mlčanlivosti, porušením autorského práva, priemyselného práva, práva k ochrannej známke, označeniu pôvodu výrobku a obchodnému menu, o) spôsobenú pri plnení pracovných povinností v pracovno-právnom vzťahu alebo v priamej súvislosti s ním, za ktorú zamestnanec zodpovedá svojmu zamestnávateľovi, p) spôsobenú zamestnancovi poisteného v súvislosti s prevádzkovými prekážkami na strane poisteného ako zamestnávateľa (náhrada mzdy, náhrada mzdy za dovolenku a pod.), q) vzniknutú z pracovných úrazov alebo z chorôb z povolania,
r) vzniknutú z nárokov z poskytnutých záruk a nárokov z reklamácii,
s) spôsobenú inému v dôsledku odstúpenia poisteného od zmluvy, spôsobenú neplatným právnym úkonom poisteného, nesplnením dodacích lehôt, termínov, zvýšením nákladov, chybným plánovaním činnosti poisteného,
t) spôsobenú v súvislosti s hospodárením prevádzky, najmä uzavretím leasingových a iných obchodných zmlúv, prijatím pôžičiek alebo úveru, pri vedení ekonomiky prevádzky, pokladne, spreneverou a pod.,
u) spôsobenú účasťou na spoločnom podnikaní v akomkoľvek podnikateľskom subjekte (najmä v inej právnickej osobe alebo jej organizačnej zložke), v združeniach fyzických osôb, na ktorých zodpovednosť za škodu sa poistenie nevzťahuje alebo spôsobenú medzi právnickými osobami navzájom priamo alebo nepriamo prepojenými,
v) spôsobenú vadou výrobku,
w) spôsobenú na veciach, ktoré nie sú vo vlastníctve poisteného, boli však poistenému zapožičané alebo ich poistený užíva z iného dôvodu alebo inak ich má oprávnene u seba, x) spôsobenú na hnuteľných veciach, ktoré poistený prevzal na spracovanie, opravu, úpravu, predaj, úschovu, uskladnenie, poskytnutie odbornej pomoci alebo vykonanie inej činnosti, y) spôsobenú na vnesených alebo odložených veciach, z) spôsobenú krádežou, stratou veci alebo inou nemajetkovou ujmou,
aa) spôsobenú na životnom prostredí,
bb) spôsobenú nesplnením povinnosti odvrátiť škodu a zamedziť zväčšovaniu už vzniknutej škody,
cc) vzniknutú v dôsledku systémových porúch stavieb,
dd) spôsobenú živelnými udalosťami,
ee) spôsobenú v príčinnej súvislosti s vojnovými udalosťami každého druhu, vzburou, povstaním alebo inými hromadnými násilnými nepokojmi, štrajkami, terorizmom alebo zásahom štátnej alebo úradnej moci.
2. Poisťovňa nehradí za poisteného:
a) škodu na ušlom zisku, b) pokuty, penále, iné sankcie a platby akéhokoľvek druhu,
c) nároky, pri ktorých uplynula premlčacia lehota podľa všeobecne záväzných právnych predpisov,
d) akúkoľvek náhradu škody prisúdenú súdom Spojených štátov amerických alebo Kanady.
3. Poisťovňa nehradí škodu, za ktorú poistený zodpovedá:
a) osobám jemu blízkym a osobám, ktoré s ním žijú v spoločnej domácnosti,
b) svojim spoločníkom a osobám im blízkym alebo osobám, ktoré žijú so spoločníkom v spoločnej domácnosti alebo právnickej osobe, v ktorej má poistený alebo tieto osoby majetkovú účasť; to neplatí, pokiaľ sa jedná o náhradu škody, ktorá vznikla právnickej osobe v súvislosti s povinnosťou tejto právnickej osoby nahradiť škodu tretej osobe, ktorá vznikla v súvislosti s vykonávaním odborných činností poisteným.
4. Poistenie zodpovednosti sa nevzťahuje okrem výluk uvedených v ods. 1 tohto článku ani na zodpovednosť za škodu vyplývajúcu:
a) zo skutočnosti, že poistený získal osobný prospech, výhodu alebo prijal odmenu, na ktorú nemal právny nárok, b) z trestného činu, z akéhokoľvek podvodného konania alebo iného úmyselného protiprávneho konania alebo z činnosti, ktorú poistený vykonával neoprávnene,
c) z nároku, ktorý sa vzťahuje na, alebo vznikol priamo alebo nepriamo následkom platobnej neschopnosti poisteného,
d) z porušenia povinnosti mlčanlivosti, nedovoleného používania obchodného alebo výrobného tajomstva, poškodenia chránených priemyselných práv a práv duševného vlastníctva, z ohovárania, urážky, porušenia práva na ochranu osobnosti, zo zneužitia účasti v hospodárskej súťaži a z porušenia zákazu konkurencie,
e) zo schodku na finančných hodnotách, ktoré boli poistenému zverené alebo bol poverený ich správou,
f) zo zamýšľanej alebo uskutočnenej verejnej emisie cenných papierov,
g) z porušenia povinnosti, o ktorom poistený v dobe uzatvorenia poistnej zmluvy vedel alebo musel vedieť,
h) z nesprávnych odhadov návratnosti kapitálu alebo z iných odhadov, na základe ktorých sa vypracúvajú prognózy ekonomickej návratnosti, i) z nedbanlivosti poisteného pri vypracovaní cenových (nákladových) odhadov alebo ocenení stavieb, s výnimkou ak tieto odhady alebo ocenenia vykonáva kvalifikovaný znalec,
j) z akéhokoľvek neprimeraného plánovania nákladov v súvislosti s obstarávaním alebo dodaním ma­teriálov
5. V poistnej zmluve možno dohodnúť ďalšie výluky z poistenia zodpovednosti.
Vznik, doba trvania a zmeny
poistenia zodpovednosti
1. Poistenie zodpovednosti sa dojednáva na dobu neurčitú s poistným obdobím jeden rok, pokiaľ nie je v poistnej zmluve dohodnuté inak. Poistenie zodpovednosti začína dňom uvedeným v poistnej zmluve alebo dňom určeným spôsobom dojednaným v poistnej zmluve.
2. Zmeny v poistnej zmluve možno dojednať len písomnou dohodou zmluvných strán. 3. Pre všetky právne úkony týkajúce sa poistenia zodpovednosti sa vyžaduje písomná forma, inak sú neplatné.
1. Ten, kto s poisťovňou uzavrel poistnú zmluvu, je povinný platiť poistné v dohodnutej výške a za dohodnuté poistné obdobia uvedené v poistnej zmluve.
2. Ak nie je v poistnej zmluve dohodnuté inak, je bežné poistné splatné v prvý deň poistného obdobia a jednorazové poistné v deň začiatku poistenia zodpovednosti. 3. Ak poistné nebolo zaplatené včas alebo v správnej výške, má poisťovňa právo na úroky z omeškania a náhradu škody spôsobenú omeškaním poistníka, vrátane nákladov spojených s jeho upomínaním a vymáhaním. 4. Poisťovňa má právo upraviť výšku ročného poistného ku dňu jeho splatnosti. Podmienky a spôsob úpravy poistného sú dohodnuté v poistnej zmluve.
5. Poisťovňa má právo na poistné za dobu do zániku poistenia. Ak nastala poistná udalosť, patrí poisťovni poistné do konca poistného obdobia, v ktorom poistná udalosť nastala. Jednorazové poistné patrí poisťovni v takýchto prípadoch vždy celé.
1. Poistník a poistený je okrem povinností stanovených vo všeobecne záväzných právnych predpisoch povinný:
a) odpovedať pravdivo a úplne na všetky otázky poisťovne týkajúce sa dojednávaného poistenia zodpovednosti, ako aj zmeny poistenia zodpovednosti,
b) písomne oznámiť poisťovni, že má uzavreté poistenie zodpovednosti v inej poisťovni a uviesť obchodné meno poistiteľa a výšku poistnej sumy,
c) platiť poistné včas a v stanovenej výške,
d) bez zbytočného odkladu písomne oznámiť poisťovni všetky zmeny v skutočnostiach, na ktoré bol povinný odpovedať pri dojednávaní poistenia zodpovednosti,
e) bez zbytočného odkladu písomne oznámiť poisťovni jemu známe okolnosti zmeny rizika, a to aj vtedy, ak k nim dôjde mimo jeho vôle,
f) dbať, aby poistná udalosť nenastala, najmä nesmie porušovať povinnosti smerujúce k odvráteniu alebo zmenšeniu nebezpečenstva, ktoré sú mu právnymi predpismi uložené alebo ktoré vzal na seba poistnou zmluvou, ani nesmie trpieť porušovanie týchto povinností zo strany tretích osôb, g) na základe písomného upozornenia poisťovne odstrániť obzvlášť rizikové okolnosti spojené s činnosťou poisteného,
h) plniť ďalšie povinnosti stanovené v technických normách a dohodnuté v poistnej zmluve, l) poisťovni predložiť alebo umožniť nahliadnuť do akýchkoľvek účtovných a iných dokladov, pokiaľ je to nutné pre určenie oprávnenosti nároku a rozsahu poistného plnenia.
2. Poistený a poistník je okrem povinností stanovených všeobecne záväznými právnymi predpismi po vzniku škodovej udalosti povinný: a) urobiť nevyhnutné opatrenia pre to, aby bola škoda čo najmenšia,
b) bez zbytočného odkladu, najneskôr do 15 dní po škodovej udalosti, písomne alebo iným vhodným spôsobom oznámiť poisťovni, že vznikla škoda a podať pravdivé vysvetlenie o jej rozsahu a príčinách jej vzniku; ak oznámenie nebolo urobené písomne, je povinný tak vykonať dodatočne, najneskôr do 30 dní po vzniku škodovej udalosti,
c) v dohodnutej lehote predložiť originály dokladov, ktoré si poisťovňa vyžiada a umožniť poisťovni vykonať obhliadku spôsobenej škody,
d) poskytnúť poisťovni súčinnosť potrebnú na zistenie príčiny a výšky škody,
e) oznámiť poisťovni bez zbytočného odkladu, že v súvislosti so škodovou udalosťou bolo začaté trestné, občiansko-právne alebo rozhodcovské konanie proti poistenému a poisťovňu informovať o priebehu a výsledkoch tohto konania,
f) bez zbytočného odkladu oznámiť poisťovni, že poškodený uplatňuje nárok na náhradu škody u poisteného alebo na oprávnenom orgáne a vyjadriť sa k požadovanej náhrade a jej výške,
g) v konaní o náhrade škody zo škodovej udalosti postupovať v súlade s písomnými pokynmi poisťovne, najmä sa nesmie bez písomného súhlasu poisťovne zaviazať k náhrade premlčanej pohľadávky, nesmie uzavrieť bez písomného súhlasu poisťovne súdny zmier a musí postupovať tak, aby nezapríčinil vydanie rozsudku len pre zmeškanie alebo pre uznanie,
h) neuznať bez predchádzajúceho písomného súhlasu poisťovne nárok na náhradu škody,
i) prenechať poisťovni menovanie právneho zástupcu a vedenie súdneho konania vo všetkých prípadoch, kde znáša náklady poisťovňa, j) včas podať opravný prostriedok proti rozhodnutiam príslušných orgánov, ktoré sa týkajú náhrady škody, pokiaľ v lehote na jeho podanie neobdrží od poisťovne iný písomný pokyn,
k) bez zbytočného odkladu oznámiť orgánom činným v trestnom konaní škodovú udalosť, ktorá vznikla za okolností vzbudzujúcich podozrenie z trestného činu alebo pokusu oň,
l) splnomocniť poisťovňu, aby za neho poistnú udalosť prejednala a usporiadala,
m) zabezpečiť poisťovni voči inému právo na náhradu škody spôsobenej škodovou udalosťou, ako aj právo na postih a vyrovnanie,
n) plniť ďalšie povinnosti dohodnuté v poistnej zmluve.
Povinnosti poisťovne
Poisťovňa je okrem povinností stanovených Občianskym zákonníkom povinná: a) na požiadanie prejednať s poisteným výsledky šetrenia nevyhnutného na zistenie rozsahu a výšky poistného plnenia alebo mu ich bez zbytočného odkladu oznámiť,
b) na základe písomnej žiadosti poisteného vrátiť poistenému originály dokumentov, ktoré si predtým vyžiadala; poisťovňa je oprávnená ich označiť registračným číslom poistnej udalosti a svojím obchodným menom, c) plniť ďalšie povinnosti dojednané v poistnej zmluve.
Poistné plnenie, poistná suma a spoluúčasť
1. Poistné plnenie je splatné do 15 dní, len čo poisťovňa skončila vyšetrovanie potrebné na zistenie rozsahu povinnosti poisťovne poskytnúť poistné plnenie, alebo ak o náhrade škody rozhoduje súd alebo iný orgán, po prijatí právoplatného rozhodnutia o výške náhrady škody. Vo veci výšky poistného plnenia poisťovňa nie je viazaná rozhodnutím súdu alebo iného orgánu, pokiaľ prevyšuje dojednaný rozsah poistného krytia. Ak preukázanie vzniku nároku na poskytnutie poistného plnenia závisí od výsledku šetrenia orgánov činných v trestnom konaní alebo iných orgánov, vyšetrovanie poisťovne nie je možné skončiť skôr ako doručením rozhodnutia orgánov činných v trestnom konaní alebo iných orgánov. Ak sa vyšetrovanie poistnej udalosti nemôže skončiť do jedného mesiaca po tom, keď sa poisťovňa dozvedela o poistnej udalosti, je povinná poskytnúť poistenému na základe písomnej žiadosti poisteného primeraný preddavok.
2. Poisťovňa poskytne poistné plnenie v slovenskej mene. 3. Súčet poistných plnení vyplatených z poistných udalostí, ktoré nastali v priebehu poistného obdobia [vrátane nákladov podľa článku 1, ods. 3, písm. a) až c)] nesmie presiahnuť dohodnutú poistnú sumu.
4. Ak v priebehu poistného obdobia došlo v dôsledku výplat poistných plnení k zníženiu alebo vyčerpaniu poistnej sumy dojednanej v poistnej zmluve, poisťovňa neposkytne za poisteného poistné plnenie, pokiaľ poistník, po vzájomnej písomnej dohode s poisťovňou, na zvyšok poistného obdobia neobnoví poistnú sumu do jej pôvodnej výšky doplatením poistného v príslušnom pomere. Poistná suma je obnovená okamihom zaplatenia poistného. 5. Ak sa v poistnej zmluve nedohodne inak, poistený sa podieľa na plnení z každej poistnej udalosti peňažnou sumou dohodnutou v poistnej zmluve ako spoluúčasť. Na plnení zo sériových poistných udalostí sa poistený podieľa spoluúčasťou, bez ohľadu na počet škodových udalostí v sérii, len raz.
6. Pri určení výšky škody na veci sa vychádza z ceny veci v čase poškodenia.
7. Ak poistený nahradil poškodenému škodu sám, je poisťovňa oprávnená preskúmať a zhodnotiť všetky skutočnosti týkajúce sa vzniku práva na plnenie z poistenia zodpovednosti tak, akoby k náhrade škody poisteným nedošlo a poskytne poistenému v primeranej výške refundáciu do výšky sumy v akej bola povinná uhradiť škodu poškodenému za poisteného, ak nejde o prípad podľa článku 4 týchto VPP-GaK.
8. Poisťovňa je oprávnená plnenie z poistnej zmluvy odmietnuť, ak poistený alebo poistník porušil povinnosti uvedené článku 7 ods. 1, písm. a) alebo b) týchto VPP-GaK. 9. Ak poistený porušil povinnosti uvedené v poistnej zmluve, v týchto VPP-GaK a vo všeobecne záväzných právnych predpisoch a toto porušenie malo podstatný vplyv na vznik škodovej udalosti alebo na výšku poistného plnenia poisťovne alebo týmto porušením došlo k sťaženiu zistenia oprávnenosti nároku na poistné plnenie, rozsahu, alebo výšky škody, má poisťovňa voči poistenému právo na náhradu primeranú tomu, aký vplyv malo toto porušenie na vznik povinnosti poisťovne plniť. Článok 10
1. Okrem prípadov stanovených Občianskym zákonníkom a dohodnutých v poistnej zmluve poistenie zodpovednosti zaniká tiež:
a) uplynutím doby, na ktorú bolo poistenie zodpovednosti dojednané,
b) ukončením vykonávania odborných činností poisteným ,
c) vyčiarknutím poisteného zo zoznamu autorizovaných geodetov a kartografov, d) ak odpadla možnosť, že poistná udalosť nastane,
e) smrťou fyzickej osoby alebo zánikom právnickej osoby ako poisteného, f) vstupom poisteného do likvidácie, vyhlásením konkurzu na majetok poisteného, povolením reštrukturalizácie alebo zamietnutím návrhu na vyhlásenie konkurzu pre nedostatok majetku poisteného,
g) u poisteného – právnickej osoby momentom zániku predpokladov, ktoré sú podmienkou pre to, aby bol poisteným (čl. 14 bod 3 písm. b) týchto VPP-GaK,
h) odstúpením poisťovne od poistnej zmluvy:
1. podľa § 802 ods. 1 Občianskeho zákonníka, 2. ak sa preukáže, že sa poistený pokúsil bezdôvodne obohatiť alebo sa bezdôvodne obohatil na úkor poisťovne, 3. ak poistený alebo poistník úmyselne uvedie poisťovňu do omylu o podstatných okolnostiach týkajúcich sa vzniku nároku na plnenie alebo jeho výšky; v tomto prípade nie je poisťovňa povinná plniť a je oprávnená od poistnej zmluvy odstúpiť.
V prípadoch uvedených v písm. g), bod 2. a 3. poistenie zodpovednosti zanikne dňom doručenia odstúpenia od poistnej zmluvy poistníkovi 2. Poistenie zodpovednosti, pokiaľ poistná zmluva neurčuje inak, zaniká okamihom, keď nastali skutočnosti uvedené v ods. 1, písm. a) až f) tohto článku. Poistník a poistený, pokiaľ poistná zmluva neurčuje inak, je povinný do 30 dní od vzniku skutočnosti uvedenej v ods. 1, písm. b) až f) tohto článku písomne oznámiť poisťovni jej vznik a predložiť o tom doklad. V prípade nesplnenia si tejto povinnosti sú poistník a poistený zodpovední za škodu, ktorá v tomto prípade vznikne poisťovni.
3. Poistenie zodpovednosti zanikne, ak poistné za prvé poistné obdobie nebolo zaplatené do troch mesiacov odo dňa jeho splatnosti alebo ak poistné za ďalšie poistné obdobie nebolo zaplatené do jedného mesiaca odo dňa doručenia výzvy poisťovne na jeho zaplatenie, ak nebolo poistné zaplatené pred doručením tejto výzvy. Výzva obsahuje upozornenie, že poistenie zodpovednosti zanikne, ak nebude poistné zaplatené v stanovenej lehote. To isté platí, ak bola zaplatená len časť poistného. Poistenie zodpovednosti zanikne uplynutím príslušnej lehoty. 4. Poistenie zodpovednosti možno ukončiť písomnou dohodou poisťovne a poistníka.
5. Poistenie, pri ktorom je dojednané bežné poistné, zanikne písomnou výpoveďou ku koncu poistného obdobia. Výpoveď musí byť daná najmenej šesť týždňov pred uplynutím poistného obdobia.
6. Poisťovňa a poistník môže poistenie zodpovednosti vypovedať do dvoch mesiacov po uzavretí poistnej zmluvy. Výpovedná lehota je osemdenná a jej uplynutím poistenie zodpovednosti zanikne. 7. Ak zanikne poistenie zodpovednosti pred koncom poistného obdobia, má poisťovňa nárok na poistné do zániku poistenia zodpovednosti. Zostávajúcu časť poistného je poisťovňa povinná poistníkovi vrátiť, s výnimkou ustanovenia článku 6 ods. 5 týchto VPP-GaK. Článok 11
Prechod práva na poisťovňu
1. Ak má poistený proti inému právo na náhradu škody spôsobenej poistnou udalosťou, prechádza jeho právo na poisťovňu, a to až do výšky poistného plnenia, ktoré za neho poisťovňa poskytla.
2. Na poisťovňu prechádza tiež právo poisteného na úhradu tých trov konania o náhrade škody uvedených v článku 1, ods. 3, písm. a) až c) týchto VPP-GaK, ktoré boli poistenému priznané proti druhej sporovej strane, ak ich poisťovňa za poisteného zaplatila.
3. Ak má poistený proti poškodenému alebo inej osobe právo na vrátenie vyplatenej sumy alebo na zníženie dôchodku a na zastavenie jeho výplaty, prechádza toto právo na poisťovňu, ak túto sumu za poisteného zaplatila alebo vypláca.
Ak poistený porušil povinnosť zabezpečiť poisťovni možnosť uplatniť právo, ktoré na neho prešlo v zmysle § 827 Občianskeho zákonníka, je poisťovňa oprávnená požadovať od poisteného náhradu v primeranom rozsahu.
1. Písomnosť zasielaná poisťovňou do vlastných rúk alebo doporučene na poslednú známu adresu sa považuje za doručenú piatym dňom odo dňa prevzatia zásielky odosielajúcim poštovým podnikom, ktorý je vyznačený na odtlačku pečiatky odosielajúceho poštového podniku. 2. Písomnosť zasielaná poisťovni sa považuje za doručenú dňom jej prevzatia v sídle poisťovne.
Výklad pojmov pre účely poistenia zodpovednosti
1. Komora je Komora geodetov a kartografov zriadená zákonom o komore.
2. Poistník je fyzická osoba alebo právnická osoba, ktorá s poisťovňou uzavrela poistnú zmluvu a je povinná platiť dohodnuté poistné.
3. Poisteným je:
a) autorizovaný geodet a kartograf, ktorý vykonáva odborné činnosti vykonávané najmä v súlade so zákonom o geodézii a kartografii a zákonom o komore, je zapísaný do zoznamu autorizovaných geodetov a kartografov vedeného komorou a je členom komory za podmienky, že je zároveň uvedený v aktuálnom zozname poistených osôb, b) právnická osoba, ktorá poskytuje výkon odborných činností, pokiaľ aspoň jedným z konateľov alebo spoločníkov je člen komory alebo ktorá zamestnáva fyzickú osobu, ktorá je členom komory, za podmienky, že sú zároveň uvedené v aktuálnom zozname poistených osôb.
4. Poistná zmluva je zmluva o poistení zodpovednosti za škodu spôsobenú pri výkone činnosti autorizovaných geodetov a kartografov, ktorá je uzavretá medzi poistníkom a poisťovňou.
5. Poistná suma je suma dojednaná v poistnej zmluve, ktorá predstavuje hornú hranicu poistného plnenia pre jednu poistnú udalosť a všetky poistné udalosti poisteného v priebehu jedného poistného obdobia.
6. Škodová udalosť je udalosť, písomne oznámená poisteným, ktorá by mohla byť dôvodom vzniku práva na poistné plnenie.
7. Sériová škodová udalosť je viac časovo spolu súvisiacich škodových udalostí, ktoré vyplývajú priamo alebo nepriamo z toho istého zdroja, príčiny, udalosti či iného nebezpečenstva.
8. Okamihom vzniku sériovej škodovej udalosti sa rozumie vznik prvej škody počas platnosti poistnej zmluvy.
9. Spoluúčasť je zmluvne dohodnutá peňažná suma alebo spôsob jej určenia, ktorou sa poistený podieľa na poistnom plnení poisťovne a o ktorú sa zníži poistné plnenie poskytnuté poisťovňou.
10. Odborné činnosti sú vybrané geodetické a kartografické činnosti podľa § 6 zákona o geodézii a kartografii alebo autorizácia týchto činností podľa § 7 a § 8 zákona o geodézii a kartografii. 11. Autorizovaný geodet a kartograf je osoba zapísaná v zozname autorizovaných geodetov a kartografov vedenom Komorou geodetov a kartografov, ktorej bolo vydané oprávnenie na vykonávanie činnosti autorizovaného geodeta a kartografa vo vlastnom mene a na vlastnú zodpovednosť.
12. Zamestnancom je fyzická osoba, ktorá vykonáva pre poisteného ako zamestnávateľa závislú prácu na základe pracovného pomeru alebo iného obdobného pomeru.
13. Hrubou nedbanlivosťou sa rozumie skutočnosť, že poistený vedel, že môže svojím konaním alebo opomenutím konania spôsobiť škodu, ale bez primeraných dôvodov sa spoliehal, že takúto škodu nespôsobí.
14. Poškodenie veci je taká zmena stavu veci alebo jej časti, ktorá vylučuje alebo obmedzuje jej funkčnosť, pokiaľ sa vec dá opravou uviesť do pôvodného prevádzkyschopného stavu. Poškodením veci je tiež taká zmena stavu veci, ktorú objektívne nie je možné odstrániť opravou, napriek tomu však možno vec ďalej používať na pôvodný účel. 15. Zničenie veci je taká zmena stavu veci, ktorá vylučuje alebo obmedzuje jej funkčnosť a ktorú objektívne nemožno odstrániť opravou, a preto vec už nemožno použiť na pôvodný účel. Pri škodách na hnuteľných veciach sa za zničenie veci považuje aj prípad, kedy predpokladané náklady na opravu poškodenej veci alebo jej časti presiahnu časovú cenu veci. 16. Strata veci je stav, keď poškodený prišiel o možnosť nezávisle od svojej vôle s vecou disponovať.
17. Ušlý zisk je ujma vyjadriteľná v peniazoch, spočívajúca v tom, že poškodený v dôsledku škodovej udalosti nedosiahne rozmnoženie majetkových hodnôt, ktoré by sa dalo očakávať pri pravidelnom chode veci (t.j. keby nebolo došlo ku vzniku škody).
18. Zákon o geodézii a kartografii je zákonom č. 215/1995 Z.z. o geodézii a kartografii v znení neskorších predpisov.
19. Zákon o komore je zák. č. 216/1995 Z.z. o Komore geodetov a kartografov v znení neskorších predpisov.
1. Poistník svojím podpisom na poistnej zmluve poskytuje súhlas:
a) na spracúvanie osobných údajov uvedených v poistnej zmluve (ďalej len „údaje“) za účelom zaistenia zaisťovňou so sídlom v zahraničí,
b) na spracúvanie údajov za účelom marketingovej činnosti poisťovne, podpory predaja a poskytovania komplexného servisu poistníkovi a poistenému, c) na sprístupňovanie údajov poisťovňou zástupcom poisťovne za účelom správy poistenia,
d) na sprístupňovanie údajov poisťovňou tretím osobám za účelom likvidácie poistných udalostí. Súhlas poskytuje poistník na dobu trvania zmluvného vzťahu a na dobu nevyhnutnú pre uplatnenie práv a povinností stanovených zákonom poisťovňou a po uvedenú dobu nie je poistník oprávnený súhlas účinne odvolať.
2. Poistník svojím podpisom na poistnej zmluve potvrdzuje, že poistený mu udelil písomný súhlas na poskytnutie osobných údajov poisteného uvedených v poistnej zmluve na spracúvanie poisťovňou v rozsahu a za podmienok podľa ods. 1 tohto článku.
3. Zmluvné strany si môžu vzájomné práva a povinnosti upraviť dohodou v poistnej zmluve odchylne od týchto VPP-GaK, pokiaľ to ustanovenia týchto VPP-GaK výslovne nezakazujú. 4. Prípadný spor týkajúci sa interpretácie týchto poistných podmienok a poistnej zmluvy podlieha všeobecne záväzným právnym predpisom Slovenskej republiky. 5. Práva a povinnosti z poistenia zodpovednosti sa riadia právnym poriadkom Slovenskej republiky, týmito VPP-GaK a poistnou zmluvou.
6. Tieto VPP-GaK nadobúdajú účinnosť dňom 01.04.2011.

References: čl. 14
 čl. 7
 súd 
 § 802
 § 827
 § 6
 § 7
 § 8